Yinka Jegede-Ekpe (shekarar haihuwa 1978) yar kasar Nijeriya ce mai yaki da kwayar cutar HIV/AIDS. Bayan an gano tana dauke da kwayar cutar kanjamau, ta zama mace ‘yar Najeriya ta farko da ta bayyana matsayin ta a bainar jama'a. Ta fuskanci wariya kuma ta kafa kungiyar Matan Najeriya masu dauke da cutar kanjamau don wayar da kan jama'a game da cutar kanjamau a Najeriya. A shekara ta 2006, ta haihu lafiyayyen ɗa mai cutar HIV. Lokacin da take 'yar shekara 19 kuma take zaune a garin Ilesa, Najeriya, Jegede-Ekpe ta damu da zafin da ke jikinta kuma ta yanke shawarar yin gwajin jini. Sannan ta gano cewa tana dauke da kwayar cutar kanjamau. Bayan gwajin jini ga saurayin nata (abokiyar zamanta kawai) ta dawo ba daidai ba, sai ta tuna da ziyarar wani likitan hakora da ke aiki a cikin yanayin rashin tsabta kuma ta ɗauka cewa ta sadu da gurɓataccen jini. A farkon shekaran 2000, Jegede-Ekpe ta yanke shawarar bayyana matsayin ta na dauke da kwayar cutar ta HIV a bainar jama'a, wanda a lokacin ya kasance hanyar da ake takaddama a kai.